प. बंगाल सरकार ने वन डे, ट्वेंटी-20 की अनुमति दी  
भारत और इंग्लैंड के बीच ईडन गार्डन्स में पांचवां एकदिवसीय मैच और एकमात्र ट्वेंटी- 20 मैच के लिए रास्ता साफ हो गया है।
भारत और इंग्लैंड के बीच ईडन गार्डन्स में पांचवां एकदिवसीय मैच और एकमात्र ट्वेंटी- 20 मैच के लिए रास्ता साफ हो गया है।  बंगाल क्रिकेट संघ (कैब) पश्चिम बंगाल सरकार के प्रस्ताव पर तकनीकी समिति में पीडब्ल्यूडी के दो प्रतिनिधि रखने पर सहमत हो गयी है। कैब ने पहले कैब की तकनीकी समिति में लोक निर्माण विभाग के इंजीनियरों को रखने से इनकार कर दिया था। इसके बाद पीडब्ल्यूडी ने इन दोनों मैचों के लिये जरूरी अनापत्ति प्रमाणपत्र देने से इनकार कर दिया था।   पीडब्ल्यूडी सचिव एआर वर्धन ने कैब के संयुक्त सचिव विश्वरूप डे से बैठक के बाद पत्रकारों से कहा, हम कैब को अनापत्ति प्रमाणपत्र देंगे।